Nicolaus IV

Nicolaus IV, nomine nativo  Hieronymus Mascius (natus die 30 Septembris 1227 Marchiis Italiae; mortuus die 4 Aprilis 1292) fuit papa catholicus et episcopus Romanus a die 15 Februarii 1288. 

Hieronymus Mascius fuit frater Franciscanus alumnusque Universitatis Perusinae. Papa Gregorio X regnante Constantinopolim missus est, unde cum legatis Byzantinis Lugdunum rediit ad Concilium anno 1274 actum. Die 20 Maii eiusdem anni Minister generalis Franciscanorum loco Bonaventurae electus est. Anno 1278 Cardinalis presbyter titulo Sanctae Pudentianae a papa Nicolao III creatus est; die 12 Aprilis 1281 episcopus Praenestinus creatus est.

Nicolaus IV die 15 Septembris 1288 poenam capitalem decrevit contra eos Iudaeos qui de Iudaicae caecitatis errore ad lumen fidei Christianae conversi, ad priorem reversi esse perfidiam dignoscuntur. Die 12 Augusti 1289 cum bulla "Supra montem" regulam tertiam Ordinis Regularis Sancti Francisci approbavit. Fratrem Ioannem de Monte Corvino ad Sinas misit, qui ibi ecclesias constituit ipseque archiepiscopus Pechinensis postea creatus est.

 Bibliographia 


 Kenneth M. Setton, The Papacy and the Levant, 1204-1571. Vol. 1: The Thirteenth and Fourteenth Centuries. Philadelphiae: American Philosophical Society, 1976 

 Nexus externi 



Categoria:Papae
Categoria:Alumni Studii Generalis Civitatis Perusii
Categoria:Ministri generales Ordinis Fratrum Minorum
Categoria:Legati pontificales
Categoria:Patriarchae Constantinopolitani
Categoria:Cardinales
Categoria:Episcopi Praenestini
Categoria:Nati 1227
Categoria:Mortui 1292